5 วิธี ลงทุนได้แก่อะไรบ้าง
1) หวังรวยเร็ว มองโลกสวย เพราะคำว่า Passive Income แน่นอนว่าใครๆ ก็อยากจะลองทุนแล้วเงินงอกเงย แต่จะอันตรายมากถ้าหากอยากจะรวยด้วยเวลาอันรวดเร็ว เพราะจะทำให้พยายามเสี่ยงมากขึ้น เพื่อผลตอบแทนเยอะๆ บางทีก็อาจจะฝันหวาน มองว่าหุ้นจะขึ้นจนลืมมองไปว่าหุ้นมีขึ้นมีลง แต่บางทีก็เข้าข้างตัวเองว่าต้องมีโชคบ้างแหละ ผลสุดท้ายคือ ซื้อหุ้นโดยความโลภมากกว่าเหตุผล ถ้าหุ้นขึ้นก็โชคดีไป แต่ถ้ามันไม่เป็นไปตามที่หวัง จะขายตัดขาดทุนดีมั้ย ทนถือเพราะหุ้นพื้นฐานดีคำถามเหล่านี้ นักลงทุนน่าจะคุ้นเคยกันดี  

2) ไม่ทนรวย  การลงทุนที่ทำให้เงินงอกเงยนั้นก็ต้องขายตอนมีราคาสูงขึ้นนั้นก็ถูก เพราะฉะนั้นจะบอกไม่ให้ขายเมื่อราคาหุ้นขึ้นนั้นก็น่าจะแปลก แต่ความจริงนั้นยังไม่หมดเพียงแค่นี้ อีกส่วนที่ต้องขยายความคือ ทนรวยจนกว่าดูท่าหุ้นนั้นจะมีแนวโน้มเปลี่ยนไป สมัยแรกๆ ที่ลงทุนไม่เป็น พอหุ้นขึ้นนิดๆ หน่อยๆ ก็ขาย แต่พอหุ้นเน่าติดพอทไม่ยอมขาย ส่วนใหญ่หุ้นที่ซื้อมันไม่ขึ้น พอมีตัวขึ้นเลยรู้สึกแปลกอยากขาย เก็บหุ้นเน่าขายหุ้นดีแบบนี้เมื่อไหร่จะรวย ลองกลับกันมั้ย ขายหุ้นเน่าเก็บหุ้นดี ให้ทนถือหุ้นดีไปก่อนอย่าไปขายทำกำไร พอหุ้นดีเป็นหุ้นเน่าเมื่อไหร่ก็ค่อยขาย 

3) อยากจะซื้อราคาต่ำสุด  สมัยต่อมาเริ่มรู้แล้วว่าลงทุนจะต้องซื้อหุ้นได้ต้นทุนต่ำๆ ยิ่งซื้อมาถูกก็แปลว่ายิ่งมีโอกาสได้ผลตอบแทนดีขึ้น ยิ่งถ้าซื้อได้ต่ำสุดนี่กำไรยิ่งบานเลย แต่เอาจริงๆ คงไม่มีใครสามารถซื้อต่ำสุดได้ ราคาที่ว่าต่ำแล้ว มันก็อาจจะต่ำลงไปได้อีก บางครั้งในใจก็คิดต่อไปว่า มันคงต่ำลงไปอีก ขออีกนิดนึง ถ้าราคาลงไปอีกก็ดีไป แต่ถ้ามันขึ้นไปละ ในใจก็คิดอีก รอปรับลงมาอีกนิดนึงค่อยซื้อ” ถ้ามันปรับลงมาได้ซื้อก็ดีไป แต่ถ้ามันไม่กลับมาอีกละ ในทางจิตวิทยาแล้วก็คงยากที่จะซื้อ เพราะขนาดราคาต่ำกว่ายังไม่ซื้อ ก็มักจะมีแนวโน้มที่จะไม่ซื้อในราคาที่สูงกว่า 

4) กลัวตกรถ ราคาแพงหน่อยก็ยอม  ลงทุนไปสักพักก็จะเห็นหุ้นที่ให้ผลตอบแทนดีๆ เกิดขึ้นมากมายในเวลาอัดรวดเร็ว ยกเว้นหุ้นที่ถือ จริงๆ แล้วหุ้นดีๆ นั้นหาไม่ยากเท่าไหร่นัก แต่หุ้นที่ดีและราคาถูกจะหาจากไหน ในตลาดมีหุ้นที่ดีเยอะแยะทั่วไปแต่แพงหมดแล้ว หรือว่าหุ้นดีๆ มักต้องยอมซื้อที่ราคาแพ  มักจะเริ่มหละหลวมในการซื้อหุ้นมากขึ้น ยอมซื้อหุ้นดีที่ราคาเริ่มแพงเพราะคิดว่าจะขึ้นไปได้อีก และบางครั้งก็ยอมซื้อในราคาที่แพงมาก ถ้าตลาดยังไม่ผันผวนก็โชคดีไป ราคาอาจจะขึ้นไปอีกบ้าง แต่ถ้าเกิดเหตุการณ์ตลาดเริ่มมีการตกใจเทขายหุ้นมากขึ้น หรือผลประกอบการไม่เป็นไปตามที่ตลาดคาดคิด คำว่าขาดทุนอาจจะมาเคาะหน้าประตูบ้านได้ง่ายๆ 

5) ลงทุนไม่เหมาะกับตัวเอง การลงทุนที่ดีนั้น จะต้องหาแนวทางที่เหมาะสมตัวเอง ไม่สามารถที่จะลอกเลียนแบบจากคนอื่นมาได้เท่าไหร่นัก ไม่เหมือนที่สามารถท่องจำแล้วจะมีโอกาสสอบผ่านได้
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน